एकजुटता के बिना समाज का विकास संभव नहीं: बेलचंदन
अंडा|ग्राम चिंगरी में छत्रपति शिवाजी के प्रतिमा अनावरण के साथ जयंती समारोह मनाया गया। कार्यक्रम के मुख्य अतिथि जिला पंचायत सदस्य मुकेश बेलचंदन ने कहा कि आज समाज में कोई छोटा-बड़ा नहीं है। सभी को समानता का अधिकार है। समाज के लिए कुछ करने एकजुट होकर काम करना पडे़गा। कोई भी समाज बिना एकता के आगे नहीं बढ़ सकता। इसके अलावा समाज में कुरीतियों को दूर करने भी पहल होनी चाहिए।
अध्यक्षता कर रहे राजेंद्र हरमुख ने बताया कि छत्रपति शिवाजी राजे भोसले का जन्म 19 फरवरी 1630 ईं में शिवनेर के दुर्ग महाराष्ट्र में हुआ था। 53 वर्ष की आयु में 3 अप्रैल 1680 ईं में उनकी मृत्यु हुई। दिल्लीवार का शाब्दिक अर्थ दिलवाला है, जो दिल्ली प्रक्षेत्र का निवासी हो और विषम परिस्थितियों में कूच कर गया हो। इसका विशेष महत्व है। इस अवसर पर केशव बंटी हरमुख, छगन लाल दिल्लीवार, योगेंद्र दिल्लीवार, सरपंच चंद्रभान बंजारे, उपसरपंच बेला बाई यादव, पुष्पा देशमुख सहित ग्रामीण व समाज के लोग उपस्थित रहे।
अंडा में छत्रपति शिवाजी की प्रतिमा स्थापित की गई।
hin_Deva hin_Deva hin_Deva hin_Deva